Asmi tebda ddunit, kra i d-ilulen ur yettmettat. D ddunit-a iɣef nteddu i d lǧennet ddaw bab-is, amdan mmi-s n tmeṭṭut yettecrurud sufella ! Armi d asmi bu-sin yiḍarren wissen acu n twaɣit yexdem, dɣa tfukk fell-aɣ talwit. Ṛebbi ameɛzuz yeggren fell-aɣ armi i aɣ-id-iger tagella-nneɣ s tidi, ulac talqimt ur yettḍafar unehhit, ar nettazzal tura ɣef uɛebbuḍ armi fell-as nteddu. Yeqqim yessikkid akken deg-neɣ : leɛtab yezga fell-aɣ, win izemren i wayeḍ yečč-it : nhan nezzeh ! Yeǧǧa-aɣ akken d leqrun netta yessikkid deg-neɣ !